สวัสดีค่ะ อยากทราบว่าผิดปกติไหมคะ คือหนูเป็นประจำเดือน เดือนละ 2 รอบ ค่ะ ครั้งแรกจะมาสีแดงปกติเลยค่ะ พอมาประมาณอาทิตย์นึงก็เป็นครั้งที่2 ค่ะ แต่ครั้งที่2 จะมาน้อยมากค่ะ แต่มาที่ 8-9 วัน เลยค่ะ บางครั้งก็มาแค่ 7 วัน
สวัสดีค่ะ หากมีระยะห่างระหว่างรอบประจำเดือนที่น้อยกว่า 21 วัน ถือว่ามีระยะห่างระหว่างรอบประจำเดือนที่ผิดปกติ โดยอาจเกิดจาก1. มีการตั้งครรภ์แล้วมีภาวะแท้งเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น แต่มักจะมีอาการปวดท้องร่วมด้วย และหากเป็นมานานหลายเดือนแล้วก็ไม่น่าใช่2. มดลูกอักเสบติดเชื้อ แต่มักจะมีอาการปวดท้องน้อยและตกขาวที่ผิดปกติร่วมด้วย3. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ แต่มักพบในช่วงวัยรุ่น หรืออาจเป็นอาการที่พบในช่วงวัยใกล้หมดประจำเดือน5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนทำงานผิดปกติ เป็นต้น6. ผลข้างเคียงจากการใช้ยาฮอร์โมนต่างๆ เช่น ยาคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นหากยังคงมีเลือดออกมาบ่อยๆ แนะนำควรไปพบแพทย์เฉพาะทางสูติ-นรีแพทย์เพื่อหาสาเหตุและรักษาให้เลือดหยุดไหล ไม่ควรปล่อยให้มีเลือดออกมบ่อยๆ เพราะจะทำให้เกิดภาวะโลหิตจางตามมาได้ค่ะ